Diari Oficial de la Generalitat Valenciana


Sumari del DOGV 8258, del 21-03-2018 (2018/1918)

Notificació de la sentència dictada en el procediment ordinari número 585/2016.
-------------------------------------------------------------------------------

### Dades del document

Número de DOGV
:   8258

Data del DOGV
:   21-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1918


Organisme emissor
:   Jutjat de Primera Instància Número 23 de València

Tipus de document
:   Edicte

Notificació de la sentència dictada en el procediment ordinari número 585/2016. [2018/1918]  
Procediment ordinari número 585/2016  
Part demandant: CP Simón Ortiz, 1, València.  
Part demandada: Eva María Calatayud Blasco i BBVA, SA.  
En el juí a què es fa referència, s'ha dictat la la sentència que té l'encapçalament i la dispositiva que literalment diuen així:  
  
Sentència número 29/2018  
València, 31 de gener de 2018  
«Desamparados Almenar Belenguer, magistrada jutgessa del Jutjat de Primera Instància número 23 dels de València, he vist les actuacions de judici ordinari seguides amb el número 585/2016, a instàncies de la comunitat de propietaris de l'edifici situat a València, carrer de Simón Ortiz, número 1, representada per la procuradora Silvia García García i assistida pel lletrat Luis Vicent Boscá, contra Eva María Calatayud Blasco, declarada en rebel·lia, i contra la mercantil BBVA, SA, representada per la procuradora Cristina Litago Lledó i assistida de la lletrada Esperanza Noreña Ochaita; en l'exercici d'una acció de reclamació d'una quantitat per impagament de quotes comunitàries i acció declarativa.  
  
Dispositiva  
Estime íntegrament la demanda presentada per la comunitat de propietaris de l'edifici situat a València, carrer de Simón Ortiz, número 1, representada per la procuradora Silvia García García, contra Eva María Calatayud Blasco, declarada en rebel·lia, i contra la mercantil Banco Bilbao Vizcaya Argentaria, SA, representada per la procuradora Cristina Litago Lledó, condemne Eva María Calatayud Blasco al pagament, a l'actora, de la quantitat de mil cent setanta euros amb quaranta-set cèntims (1.170,47 euros), més els interessos legals des de la data de la interpel·lació judicial (26.11.2015), i declare la preferència del crèdit de la comunitat de propietaris respecte la hipoteca constituïda per Banco Bilbao Vizcaya Argentaria, SA, que grava l'habitatge porta 2, del carrer de Simón Ortiz, número1, de València, fins a l'import de mil cent setanta, euros amb quaranta-set cèntims (1170,47 euros). S'imposen, a Eva María Calatayud Blasco, les costes del procediment. No pertoca fer imposició de costes respecte de Banco Bilbao Vizcaya Argentaria, SA.  
  
Contra aquesta sentència, que no és ferma, es pot interposar un recurs d'apel·lació per a l'Audiència Provincial, que haurà d'interposar-se davant d'aquest jutjat en el termini de vint dies, comptats des de l'endemà de la notificació d'aquesta sentència; les al·legacions en què es base la impugnació s'han d'exposar, a més de citar-se la resolució apel·lada i els pronunciaments que s'impugnen (article 458. 1 i 2 de la Llei d'Enjudiciament Civil 2000) i amb subjecció, a més al que disposa la disposició addicional quinzena de la Llei d'ordenació del poder judicial, per tal d'acomplir el deure d'efectuar un depòsit per a recórrer.  
Informeu María Calatayud Blasco que, de conformitat amb l'article 449.4 de la Llei d'enjudiciament civil 2000, no se li admetrà el recurs si en interposar-lo no acredita tindre satisfeta o consignada la quantitat líquida a què es contrau aquesta sentència condemnatòria.  
  
Aquesta és la meua sentència, que jutjant en primera instància, pronuncie, mane i firme.»  
Atés que es desconeix el domicili de la demandada, Eva María Calatayud Blasco, mitjançant la diligència d'ordenació dictada i de conformitat amb el que disposen els articles 497.2, 156,4 i 164 de la Llei d'enjudiciament civil, s'ha ordenat la publicació d'aquest edicte al tauler d'anuncis del jutjat i en el Diari Oficial de la Generalitat Valenciana per a dur a efecte la diligència de notificació de la sentència.  
  
València, 1 de febrer de 2018.- El lletrat de l'Administració de justícia: Alberto Martínez de Santos.